Lee Hoiby

Lee Henry Hoiby (17. helmikuuta 1926 Madison, Wisconsin – 28. maaliskuuta 2011 Bronx, New York) oli yhdysvaltalainen säveltäjä. Hän sai opetusta muiden muassa Menottilta. Hän hylkäsi atonaaliset, minimalistiset ja postmodernit tyylit ja sijoitti itsensä ennemmin Barberin, Straussin, Mahlerin sekä varsinkin Schubertin perinteiden jatkajaksi. Vuonna 1964 Hoibyn ooppera Natalia Petrovna kantaesitettiin New York City Operassa; Harold C. Schonberg määritteli säveltäjän tyylin "yksinkertaiseksi, romanttiseksi, perinteiseksi ja kosmopoliittiseksi" ja lisäsi, että suuri osa teoksesta olisi voinut olla sata vuotta aiemmin sävellettyä. Hoibyn tuotantoon kuuluu myös useita muita oopperoita.The New York Times: Lee Hoiby, 85; Composed Operas and Songs

Hoiby sävelsi myös teoksia soolopianolle, kamarikokoonpanoille ja orkesterille, mutta varsinkin hän sai arvostusta vokaalimusiikistaan. Hän sävelsi yli sata laulua.

Hoiby oli homoseksuaali, ja hänellä oli kumppani, Mark Shulgasser.The Rochester Gay Men's Chorus: Keynotes The Lonely Composer: Lee Hoiby Spent His Career Alone and Against the Grain. Will That Make His Music Survive? Säveltäjä kuoli 85-vuotiaana melanoomaan.

 Lähteet 

Luokka:Yhdysvaltalaiset säveltäjät
Luokka:Oopperasäveltäjät
Luokka:Vuonna 1926 syntyneet
Luokka:Vuonna 2011 kuolleet